Apja a Capeting-házból származó II. Róbert, Artois grófja, anyja Amicie de Courtenay. 1291-ben feleségül ment az Ivreai-házból származó IV. Ottó burgundi palotagrófhoz. Apja 1302-ben életét vesztette a flamand felkelők ellen vívott kortrijki csata során és mint legközelebbi életben lévő rokona, Matilda örökölte a grófi címet. 1303-ban férje is meghalt abban a csatában szerzett sebesülései miatt. A burgundi grófi címet fiuk, Róbert örökölte anyja régenssége alatt.